Resumen de la  tertulia del 5 dabril de2011        Na que participaron    •   Activista miembru de lAsociación Picu Rabicu    •   Productor de quesos. Quesu de Varé    •   Agricultor Ecolóxicu El Noceu        Presentador  Esta sesión de la Tertulia Pachín de Melás quisimos dedicala a lagricultura ecolóxica, partiendo dun llibru clásicu, Primavera silenciosade Rachel L. Carson editáu allá polos sesenta [Silent Spring 1960, reedición en Editorial Crítica 2005], del que me vais permitir que-vos llea unes llinies como introducción:             Y frente a esi  envelenamientu sistemáticu que se fai na agricultura convencional descritu maxistralmente nesi llibru de la Primavera Silenciosa, quiximos poné-y a la nuestra tertulia La primavera avanza y aprovechando la cita anterior al poeta Rober Frost, garramos nosotros, como símbolu desperanza, el poema dÁngel González            Y pa falar dello tenemos a tres invitaos, Aquilino González, agricultor ecolóxicu de la finca El Noceu, equí cerca, en Sariegu, a Gustavo Forcelledo, que yel primer ellaborador de quesu ecolóxicu dAsturies, el famosu Quesu de Varé, y a Alberto Buznego, al que tol mundu conoz como Rizos que ye un activista, quiciavis el que más se ta moviendo agora mesmo nesti mundu de lagroecoloxía y que pertenez a lAsociación Picu Rabicu, y que va ser meyor que nos cuente él mesmu de qué va.    Ya sabéis, esta tertulia ta abierta y que toos, igual  que los invitaos, toos podemos intervenir. Y palantre. Si quies entamar tu mesmu, Gustavo… venga, tienes la palabra.    Gustavo Forcelledo  Voi cuntavos la mio esperiencia col quesu. Dentrada, al ser los pioneros neso del quesu ecolóxicu, topabes col primer problema que yera esplica-y a la xente qué yera eso decolóxico, porque sonaba mui artificial esi términu. Equí lo que tien munchu prestixu yel tema de lo de casa. Les coses caseres, de casa, tienen un valor añadíu mui  grande. Pero respeutu a lo decolóxico, taben fartucos de la propaganda de les grandes empreses, eso del bio-nun-se-qué, sonaba un poco a falso, y nun principiu hubo que dar munches esplicaciones pa informar a la xente.  Tamién hai más conciencia agora de lalimentación. Hai munchos temes dalerxes, de reacciones a productos químicos, y la xente entama agora a querer alimentase sano.      Aquilino González  Yo voi entamar por presentame. Vengo del movimientu obreru, principalmente na cuenca minera. Ellí, bono,  vas implicándote y llueu vas enllazando col movimientu pacifista, aquello dOTAN NON, ecoloxista, les campañes antinucleares… y too eso llévate a una toma de conciencia no que tamos. Y coincide que los padres de la muyer son agricultores y que teníamos ganes y les tierres y planteamos un proyeutu alternativu, que yel proyeutu Nocéu, de diversificación agroecolóxica sostenible, que plantea tamién ser una alternativa anticapitalista, pola forma de producir, de distribuir, y pol estilu de vida un poco  tamién.  Y ellí planteamos cambiar el modelu de lo que ye lagricultura tradicional, lo de tener vaques y cuatro coses, y diximos que necesitábamos ser autosuficientes na midida que podamos, y vimos que podíemos producir tou esti tipu dhortaliza, tou esti tipu de fruta… tolo que podemos tener equí nAsturies en sin forzar nada.  Somos conscientes que la industria agroalimentaria, conxuntamente cola industria enerxética, son les principales causantes del cambiu climáticu, del consumu de recursos  ecolóxicos cada día más escasos y que tan agotándose, y eso ta propiciando que cada día haya más problemes, nun solo a nivel de mediu ambiente, si non a nivel de salú.  Pa poner el proyeutu en marcha vas implicándote en munches coses, como la semiente, recuperación de grana autóctono, trabayamos con una rede de semientes, y llueu trabayamos col SERIDA [SErviciu Rexonal dInvestigación y Desarrollu Agroalimentariu], porque queremos que los organismos oficiales, que tienen un dineru públicu, simpliquen nestes  coses.  Y tamién vamos faciendo trabayos dinvestigación en temes de sidra, de frutos… porque hai munches variedaes perdíes, nun sé, más del ochenta por cientu de les semientes tan desaniciaies, y llueu, alcontramos que la manzana de mesa yera una manzana que tuvo trabayándose y tamién ta perdío. Pa poner la plantación de manzana que ficimos de diecisiete variedaes, tuvimos quesperar un añu, pa encargalo a los viveros. Porque nun hai demanda.  Hai demanda de sidra, eso ta trabayándose, hai  ventidos variedaes de manzana de sidra.  Tamién queríamos diversificar nozales, pero tampoco hai investigación sobre eso.    Tamién tamos cola comercialización, ehí enseguida te cortexen les grandes superficies, como El Corte Inglés, pero ellos son los principales culpables de que güei lagricultura te como te, entós plantegamos como alternativa la venta direuta, en sin intermediarios y a mui corta distancia. Tenemos una tiendina pa vender y tamién vendemos nel mercáu de Pola Siero los martes. Eso,  al principiu costónos un poco de trabayu, porque nun lo conocíamos, pero siguimos aprendiendo. La comercialización nun ye fácil, tienes que dar muncha confianza a la xente, y dir con un productu bonu. Nun val dir con unes lechugues llenes de cascoxos. Bono, eso llega a los amigos ya eso, pero nosotros queríamos llegar a más xente. Home sí, había grupos de consumu, pero esos taben concienciaos ya, y quiximos entrar no que yeren les places de siempre, y quellí, la xente normal pueda tamién conocer esto.  Quiximos apostar por eso tamién, y llevónos a facer alcuentros, nun sé, na época de los magüestos, cola disculpa de les castañes y la sidra dulce, poníamos cosines asina necolóxico, y en mayu facíamos otru, y asina, y eso dio llugar a que la xente nos fuese conociendo y garrando confianza no que tábamos faciendo, y ellos mesmos foron tresmitiendo la voz de que funcionaba esto.  Y, agora mesmo tamos desbordaos, tenémoslo too vendío. Y hai xente que sigue viniendo a pidir coses, como una cooperativa  de consumu dArriondes dunes trenta persones, que quieren que-yos suministremos productos de temporada ecolóxicos durante tol añu. Yera un poco compromisu y pensamos naumentar, pero creemos que tenía quhaber otra xente. Y coincide que Chupa-chups cierra y hai una pareya dInfiestu, que tienen tamién tierres de los padres, y entamamos a trabayar con ellos.  Y ya-yos pasamos esti grupu pa que puedan trabayar pa ellos.  Y creo que cada día hai más demanda de productos ecolóxicos. Cada día la xente  ta concienciándose más. Pero eso sí, hai que da-yos muncha confianza. Nun val: güei nun vengo, pasao tampoco… tienes que ser seriu.  Y de los precios, plantegamos que nun foren precios pa ricos. Porque lagricultura ecolóxica suena como pa ricos. Pero pa que lagricultura ecolóxica seya una alternativa, tien que demandalo la sociedá, y pa eso, hai quaxustar precios, pa que puedan llegar toos a ello y-yos vaiga gustando.  Y val ya, ya si eso siguimos llueu.        Alberto Buznego Rizos  Yo quería entamar  por esto último que dicíes.  La gran diferencia entre los que ven na agricultura ecolóxica y el comerciu xustu, un nichu de negociu y los que vemos otra cosa ye si consideramos esto como una opción o como un derechu  Pa Picu Rabicu lagricultura ecolóxica, el comerciu xustu, la soberanía alimentaria, son consideraos como métodos de llucha pa cambiar les coses. Nun son una opción, son un derechu.  Ye un derechu que tien que llegar a tola xente, nun ye una opción pal que se la pueda pagar. El  comer sano, de calidá, calteniendo lentornu, ye un derechu pa toos.  Nun tien problemes naide pa producir asina, nun tien problemes nin Carrefour nin Bayer. Bayer produz fitosanitarios ecolóxicos en sin dengún problema. La Dupont equí tamién lo viende en sin dengún problema. Ves los anuncios del Carrefour y tan mui preocupaos pol mediu ambiente, tienen yogures ecolóxicos y tan mui orgullosos.  Pero nun ye eso. Eso ye una parte. Eso tien un márketing y ye paquellos que quieren morrer un puquiñín  más tarde y puen pagáselo.  Pero lacceder a una alimentación de calidá hai que consideralo como un derechu ciudadanu. Porque, falando claro, lalimentación a la quaccede la xente ye una mierda. Ye una mercancía total y mala y… tósica.  Y equí enllazo colo que ye Picu Rabicu. Ye un colectivu de xente que veníemos de dellos movimientos sociales, fundamentalmente sindicales y dinsumisión, quentamamos a enrollanos cola comercialización dalimentos xustos, al principiu había daqué dartesanía, pero  agora prácticamente ye too dalimentos.  Un problema fundamental na comercialización de los alimentos yel de los intermediarios. Y nosotros intentamos averar, de la manera más direuta, los productores al consumidor. Bono, una tienda nun ye la manera más direuta, la manera más direuta ye la venta direuta, pero esto tamién hai que dir trabayándolo. Tenemos tamién un grupu de consumu, y ehí ye muncho más direuto, porque en realidá, la tienda nun intervien. Nun grupu de consumu, los agricultores lleven  ellí los pidíos selmanales de la xente.    Pa nosotros lo llocal ye una prioridá cada vez mayor, anque casi toos venimos más bien del internacionalismu, lo llocal vémoslo como una necesidá clara, pero tampoco nun nos podemos escaecer de los países del sur, bono, falemos meyor de los países colonizaos, ye una definición meyor, porque lo del sur ye un accidente xeográficu y lo del tercer mundu ya ye patético, porque tenemos una responsabilidá con ellos, porque, querámoslo o non, nosotros somos parte de  los colonizadores. Asina quagora, por mui interesante que seya lo llocal, llevamos varios sieglos imponiendo a aquella xente que cultive determinaes coses como pagora dicir que lo güai ye nun tomar café porque vien de mui lloñe y nun ye ecolóxico.  Esto ye como un procesu, caun entama nun sitiu determináu y va recorriendo un camín, a vegaes los caminos van paralelos, a vegaes alcuéntreste nun sitiu, sepárteste, pero, básicamente nesa hestoria ye la que tamos, nestablecer canales de comercialización  cada vez más direutos entre productores y consumidores, teniendo en cuenta queso ye un derechu, intentando que los agricultores accedan a unos precios dignos.  Los canales de comercialización son un de los problemes fundamentales. Los canales que teníen los campesinos cortáronse casi toos, los mercaos, les places…, tan mui arrequexaos. Un datu, el setenta y cincu por cientu de los alimentos que consumimos nAsturies viéndenlos cincu empreses. Quier dicir qual restu la humanidá quédanos el venti  cincu por cientu. Y dientro deses cincu empreses nun ta El Arco, o El Árbol, colo qual final, los alimentos, fuera de lo que son les grandes superficies, son un cincu o un diez por cientu. Y ye ehí a onde puede acceder un artesanu o un productor ecolóxicu. Entós, la comercialización ye un cuellu de botella totalmente. Entre miles y miles de campesinos nel mundu, y millones de consumidores, ta too controlao por un grupu dempreses.    Ye tar contra lo que podemos llamar la revolución verde. Nesi  sentíu, nosotros definímosnos como contrarrevolucinarios. Porque la revolución verde ye la única revolución negativa que conozo na hestoria. La revolución verde nun tien nada que ver colo ecolóxico, tien que ver con tolo contrario. Dempués de la segunda guerra mundial intensifícase la industrialización de lagricultura. Apaez la mecanización agraria, la biotecnoloxía… etc. Bono, agora, nes producciones agraries, fales casi en términos industriales. Ye dir contra esa industrialización de lagricultura y de la  transformación, porque eso tamién ye básico, tampoco podemos ver a los agricultores, a los campesinos y campesines, como productores de materies primes esclusivamente. Ye mui importante que participen tamién nesa transformación dalgún mou.  Y frutu tamién deso, llevamos como un par daños no que ye la evolución lóxica, que ye metese na producción. Y tenemos una güerta y una pequeña, mui pequeña ganadería doveyes xaldes y tamos en procesu despansión, acabamos despandenos a otru conceyu. Bono, tenemos  una pequeña esplotación colectiva y autoxestionada docho persones, que nos xuntamos pa intentar meyorar la nuestra alimentación y la nuestra soberanía alimentania, llámase La Vecera.  Ye posible facelo, mui difícil, porque laccesu a la tierra nAsturies ye mui, mui difícil, pero ye posible. Nun hai falta montar Falcon Crest. Pues entamar con poco. Vas deprendiendo. Va llevándote a otros rollos…    Y tampoco nun ye fácil tornar a los métodos tradicionales desplotación. Ye mui difícil llegar  al paisanu duna cuadra, que costó lo que costó, nuna nave de la hostia, y dici-y: non, lo que tienes que facer ye soltar les vaques pel prau.  El ganaderu ye la persona que trabaya pa más xente, trabaya pa los bancos, pa los que vienden y arreglen tractores, pa los que faen piensos, pa los veterinarios, pa un montón de funcionarios… y too eso a base de trenta y tres céntimos el llitru llechi. Eso ye mui h.odío.    Vamos, los pilares fundamentales son, la soberanía alimentaria, el derechu  de tolos pueblos a decidir sola so alimentación y a producir alimentos con calidá suficiente patender al so pueblu, y articular mecanismos de resistencia que seyan económicamente viables.  Bono, lo de que Picu Rabicu seya económicamente viable ya ye…, de momentu sí, sostenémonos, pero con munchu trabayu voluntariu, bono, voluntariu non, militante, nosotros somos militantes.    Un asistente  Comentabeis al principiu que lo faceis como lo de casa, o que les coses que son  de casa son meyor valoraes. ¿Nun ye facer como realmente se fizo equí tola vida?¿Nun tais conectando col pasáu?        Gustavo Forcelledo  Sí, ye un poco la vuelta a la manera de trabayar dantes, ye tornar a garrar la semiente propia…, pero eso tovía nun morrió.    Aquilino González  Nun morrió, pero agoniza.    Otru asistente  Amás, eso que te vienden por ehí de casa… la paisana sulfata los tomates en sin denguna conciencia de la dosis que ta echando, echa un puñáu… y  ye de casa, de la güerta dal llau, pero nun sabes qué ta faciendo esa paisana.  Y munches vegades esos productos tienen más peligru que los otros tovía.    Alberto Buznego Rizos  Sí, ves a la xente comprar velenos y dices… ¡madre mía!. Quieren matalo too. Y dicen… non, si ye pa los mis ñetos bono, será que son unos pesaos.  Lo que pasa que llueu tamién los métodos de control y certificación tienen la so tela.    Un asistente  Nun toi na dalcuerdo col tema de la certificación. Cola confianza dun productor con un grupu de xente que lu conoza y sabe que lo ta faciendo perfectamente… nun tien por qué tar ehí en mediul COPAE [Conseyu de la Producción Agraria Ecolóxica del Principáu dAsturies] nin dengún sellu.  Hai que buscar la venta direuta, creo yo.  Pagar pa que certifiquen quel mi productu ye ecolóxicu…, nun lo veo.  Si, además de facer una venta direuta, invito a que conozcan la mi esplotación… nun  tengo por qué tener una certificación.  Nun sé quien dixo eso de quel sellu quedaba mui bien pa carrefour, … depende da onde quieras llegar.    Una asistente  Lo que pasa que, destes coses, hai de too. Hai xente quentramos por conciencia, y que lo tenemos superclaro, pero claro, siempre hai otra xente que nun entra igual… ¿entiéndesme?. Siempre tien quhaber un pocu de control.  Porque yo toi nel Conseyu y veo quhai xente que vien porque hai un poco más de  subvención.  Alcuérdome que coincidí con una señora na feria de Llanera, y vi quaquello, decolóxico nada.  Hai xente a la que tienen que controlar un poco, porque si non, puede ser un fraude.    Otra asistente  Bono, yo soi universitaria, toi equí nel Campus de Viesques, y toi nuna asignatura que se llama Cooperación pal Desarrollu, y un de los proyeutos que tenemos que facer esti añu ye intentar modificar los Estatutos de la Universidá pa los vending y pa cafetería y tamién pa la fotocopiadora, ya introducir papel reciclau y productos de comerciu xustu, entre otres actividaes. Y sí que consuminos nos llocales dInxeniería en sin Fronteres café de comerciu xustu, y pa conseguilu, necesites que tenga un sellu, y eso acredita a que los beneficios repercutan en tola comunidá.        Alberto Buznego Rizos  Los sellos tienen una utilidá mui grande, que ye pa mandar cartes. Equí, nAsturies nun hai grandes productores, pero pregúnta-yos pol sellu nAndalucía, porque ellí, la duquesa  dAlba tien productos ecolóxicos.  Entós equí les discusiones son otres.  Nel casu del sellu de comerciu xustu, lo único que certifica esi sellu ye quel preciu ta pagáu a tantol kilo. Hai un preciu xustu que sestablez con tolo que pueda suponer un preciu únicu del café pa tol mundu. Porque nun ye lo mesmo producir café de solombra en Nicaragua que café de plantación en Vietnam o nUganda y una cierta prefinanciación de la collecha y nun va muncho más allá. Mira que nun haya una esplotación mui  evidente y eso.  Pero ye un sellu priváu, y claro, ye mui fácil, si yo cumplo eso, págenme más el productu, colo cual… hai denuncies de los cafecultores del Caribe diciendo quel sellu ta comprando café a finqueros… entós lo de los sellos ye mui complexo.  Ye verdá quhai veces que puede ser una puerta dentrada, pero los sellos hai que controlalos. Tienen que ser muncho más participativos. Nun puede ser que símplemente cuatro se xunten y marquen. Nosotros somos mui críticos colos sellos.  Nosotros nun trabayamos col sellu FLO [Fairtrade Labeling Organizations], nosotros nun lo vendemos… porque ya lo viendel Carrefour, ye que suena hasta mal, ya suena a comercial.  Lo de los sellos tien una utilidá fundamental, que ye que, nuna estantería, un consumidor que nun sepa, identifique un productu. Nuna tienda, nuna venta directa, nun necesita un sellu. Un grupu de consumu nun necesita un sellu.    Una asistente  Yo tamién toi nun grupu de consumu, y sí, básicamente  compramos coses, como les dagricultura ecolóxica, que nun necesiten sellu, pero pa ciertes coses que vienen de lloñe, necesítase algo.  Y anque solo seya por concienciación, ye bono pa que la xente dequí lo demande, y quesixa más precisión nos sellos.      Alberto Buznego Rizos  Voi dicite una cosa sol sellu FLO que yo creo que ye suficientemente esclarecedora: Nestlé tien un café de comerciu xustu selláu por FLO, y si Nestlé tien un café de comerciu xustu, esi  sellu ye una mierda.  Nosotros taríamos dalcuerdo con un sellu que certificara a la organización, non al productu. Y nel casu de los agricultores ecolóxicos tamién, certificar al agricultor, non al productu. Certificar a un métodu de facer, a unes maneres. Pero eso, a ver cómo lo certifiques, ye mui complexo.    Entós la confianza ye muncho más importante quel sellu. Perol negociu, polo que tira ye pol sellu. Y claro, pa un agricultor, dicir yo paso del sellu tamién ye complicao. Ye lo  de siempre, al final, los agricultores tan siempre pillaos por tolos caprichos de les multinacionales, de los intermediarios, de los consumidores…        Aquilino González  A ver, yo equí tengo munches dudes, pero hai una cosa que tengo clara, hai varios tipos dagricultura ecolóxica, hai una agricultura ecolóxica que pa min ta bien fecha, que ye un poco marxinal pero que ye una alternativa posible y bona, hai otru tipu dagricultura, que ye pola que se ta apostando nEuropa que ye la que yo llamo de les grandes superficies  y del gran capital, y ye símplemente facer una agricultura ecolóxica pero productiva a tope, quentra nes grandes superficies y tien sellu y una normativa europea, y eso ya ta ehí, funcionando, y tenemos por exemplu ya a la DuPont faciendo productos ecolóxicos, y hai una tercera agricultura, que ye la que planteamos nosotros, que ye más de fondu, que ye nun solo cambiar el tema del abonu, del cuchu, si non que lleva tamién una diversificación, rotación de cultivos, recuperación de grana…    Y  cuando nos planteamos esto diximos nun queremos entrar na mesma industria capitalista que nos va producir los abonos y lo demás si non que planteamos alternatives a eso, lo que nun ye fácil, porque tamién queríamos apostar por llegar mayoritariamente a la población.  Y la normativa europea, dientro de lo malo, ye lo más seguro quhai pal consumidor, nel sentíu que controla más rigurosamente que denguna otra, col sellu, con inspecciones…, porque nun tamos nuna sociedá perfeuta, concienciada, …  hai dudes, hai especulación, nun toos lo facemos en conciencia, eso nun esiste, y mientres que nun esista, pa min, tien quhaber algún sistema de control.  Porque yo nun sólo quiero llegar a la xente cola que tengo confianza, quiero llegar a la xente que nun conozo de nada, y a esos, ¿cómo-yos certifico los productos?.  Hai una xente que consume productos ecolóxicos por conciencia, hai otra xente que ye por salú, y hai otra xente que ye por moda, a esos, igual que los ves venir, veslos marchar, eso  funciona asina, porquel sistema funciona asina.  Y entos, dientro les contradicciones, mientres eso seya asina, eso ye lo menos malo, necesitamos esa normativa pa, de momentu, siguir funcionando.  Anque tenemos que siguir con esti debate pa dir reflexonando, pa dir viendo otros mecanismos, pero hai que dar seguridá a la xente.    Y, por exemplu, en Sariegu, hai vecinos que dicen: la carne ta en crisis, nun viendo bien la carne convencional, pero la ecolóxica tien subvención y viéndese meyor, porque hai campañes y ayudes y della xente, en sin conciencia denguna, métese a producir carne ecolóxica, pero dicen: hostia, el piensu ecolóxicu que traigo cuéstame más porque quieras o non, lagricultura ecolóxica va ser siempre más costosa, porque esi esfuerzu tenemos que facelu, porque tamos cuidandol mediu ambiente, tamos cuidando la salú, y tamos creando puestos de trabayu, y esi ganaderu del exemplu diz: si equí naide me ve, meto piensu del convencional, que me sal muncho más baratu, y viendol xatu polo ecolóxico y asina lo fai, y vien una inspección, mira lasuntu y ve que nun gasta dengún piensu, y salen tantos quilos de carne… ¿cómo ye esto?, y abre la cuadra, y al paisanu faltó-y la escopeta pa echalos a tiros. Y va él y denúncialos porque-y entren na so finca a facer una inspección, y que lu roben encima, y tuvieron xuiciu, y pa echalu costó trabayu.  Entós claro, si nun hai tovía una conciencia na sociedá, a nivel del productor y del consumidor…,  necesitamos mecanismos llegales y que funcionen y que seyan bien vistos.  Y pa min, tolos controles quhaya…, que me vengan a controlar la sidra, que me vengan a controlar el tomate…, ta bien, ye más, esixo que me vengan, y que fagan tolos estudios que tengan que facer.    Un asistente  Yo crieme nuna deses güertes tan ecolóxiques nes que se sulfataba tanto quhabía más sulfatu que tomate. Y además, vendíamoslo a un supermercáu del que se puede dicir el nome porque ya cerró, Oblanca, y nun sé cómo nun matamos a daquién. Daquella Babosil vilo echar por kilos, y toos tan felices, nun pasaba nada. Y llueu, na mio vida llaboral, tocóme trabayar en control de calidá de sellos alimentarios. Y equí veo una doble moral. Por un llau, si nun te quies adaptar a les nueves tecnoloxíes y quies tar con temes artesanales, ye prácticamente imposible quel proyeutu seya viable económicamente y que llegue a la xente que nun tenga una capacidá económica alta, porque los precios son mui altos.  Pero por otru llau, al final, un sellu de calidá son una serie de parámetros, y por definición, esa serie de parámetros son trampeables. Eso ta clarísimo, porque durante dos años dediquéme a facer trampes, porque la mio empresa dedicábase a eso, y si nun lo facía, echábenme.  O seya, eso trampéase. Y esa empresa certificadora suel ser, con tola probabilidá, privada. Yo nun conozo denguna empresa certificadora grande que seya pública.        Alberto Buznego Rizos  El COPAE nAsturies ye públicu. Y  esiste una gran producción con sellu regulador. Pero nAndalucía, la certificadora ye privada. Y equí ye pública porque nun hai pal asuntu, pero nel momentu que lo puedan privatizar van dir por ehí.  Pero eses aparentes contradicciones nun son tales, son puntos de vista, él ta viéndolo de la manera del agricultor y yo toi viéndolo dendel puntu de vista de la xente que facemos más llucha política. Nosotros somos mui ríxidos con determinaos principios políticos y éticos, pero somos mui poco ríxidos colos  campesinos, porque ya ye tol mundu ríxidu con ellos.  Y claro, topes con grupos de consumu que dicen. non, yo, a esti nun-y compro porque vendió pa les cestes del corte inglés pero dígo-y yo, coño, pero si tu acabes de venir nun renault, echasti gasolina en repsol, pages-y la factura a iberdrola….  O seya, habrá questablecer otra serie de parámetros, porque ye quél vive deso, y si tu nun-y puedes garantizar unos ingresos…  Algunos grupos de consumu tienen abrasaos a  criterios a los campesinos, pero llueu preguntes-yos, pero vosotros café… ¿con qué criteriu lu mercais? non, non, nosotros café non, que vien de mui lloñe perol debate nun ye si se viende o nun se viende, ye si lo tomáis o nun lo tomáis porque, claro, tómenlo, pero ¿onde lo merquen?¿en carrefour?¿y esi ye un criteriu pa un grupu de consumu? Eso ye escaquease del problema.  Nosotros lo que tamos diciendo ye quel campesín tien que manexase nel terrén de xuegu quhai,  pero polo menos hai que tener claro que los sellos tienen unos llímites, y nun son la garantía palgamar lagricultura ecolóxica que queremos, pero ye un instrumentu que ta ehí y puede usáse… o non.    Un asistente  Ye un poco como si yo, por exemplu, agora, póngome a producir en sin conocer a xente, pero llueu, ya cuando conoza y tenga la mio producción vendía, puedo dicir que me doi de baxa nel COPAE, porque ya sabéis como trabayo y esto ye lo quhai.    Alberto Buznego Rizos  Y los grupos de consumu tienen los sos llímites. Too tien el so llímite. Porque de lo que tamos falando ye dun cambiu mui grande. Pero bono, hai instrumentos, y caún tendrá que dir usándolos, pero hai que ser conscientes de los llímites desos instrumentos. Y en dellos casos tan apaeciendo problemes precisamente pol usu desos instrumentos.  Nosotros dicimos que los sellos tienen que se transformar, que la comercialización dalimentos nun pue ser un negociu, tien  quhaber una ética social, tamos falando de la salú de la xente.        Aquilino González  Una de les coses que planteamos nosotros ye llegar a otra xente, nun sólo a esa xente que ya ta mui concienciada, y eso ye más complicao. Queremos llegar a onde te tol mundu, a esa plaza, y que la xente sepia lo que ye un productu ecolóxicu, porque pa min, esa xente ye la ferramienta principal, porque son ellos los que lo tienen que demandar, y son la mayoría, nun somos nosotros, y queremos llegar a esa mayoría. Y tenemos que dar una  garantía, en too. Y nel COPAE, tenemos que pagar por too, y eso sube, pagamos por güerta y pagamos por transformaos.  Y si tengo confianza con xente que ya ta concienciada, digo-yos: la sidra ecolóxica, con etiqueta val tanto, sin etiqueta val dos euros menos digo-yoslo a ellos, y nun lo pago al COPAE, y amás trabayamos menos porque nun tengo que colocar la etiqueta, ya inclusu ye un aforru enerxéticul nun ponéla, …quitála, volver a llavar…  Y el que me conoz, que conoz la mio casa, sabe  que nun lu toi engañando, doilo a elexir, y la sidra ye la mesma. Nesa confianza ye lo que trabayamos. Pero nun-y lo viendas a un paisanu que vien de nun sé onde y que te diz que quier sidra ecolóxica. Nun te conoz, nun confía…    Y llueu hai otro. Cuando tamos plantegando una agricultura ecolóxica nun tan industrializada, más artesanal, más pequeña, más familiar, alcontrámonos con munches dificultaes. Una ye la transformación y la comercialización.  Cuando vamos a tranformar sidra, dícente  que tienes que poner que contién sulfitos, y eso danlo pa tol mundu, pero yo nun meto sulfitos.  Y el vinagre, quiero llegalizalo, con rexistru sanitariu y con too porque, pa min, toi faciéndolo bien, pero non, dícente que non, que tengo quentrar na industria del vinagre, cuando toi faciendo venti llitros a la selmana, y na industria del vinagre tengo que pagar lo que ye imposible. Tien que pagar igual el que produz un millón de llitros de vinagre quel que produz venti llitros de vinagre.  Y ehí  tenemos otra llucha cola alministración. Hai que regular mecanismos pa que los pequeños agricultores puedan transformar en pequeño y vender direutamente, d una manera cenciella, y en sin esos costos, y que si queremos, que tengamos inspecciones en riegla.    Alberto Buznego Rizos  Eso, en Francia y nAustria, que ya tan mui metíos nello, les normatives tienenles adaptaes. En Francia hai un rexistru sanitariu artesanal.  Esi ye un de los plantegamientos que llevamos  defendiendo pAsturies como daqué necesario.  Porque lo primero ye yal conceutu de quien pon lo del apellíu, porque lapellíu siempre lu ponemos nosotros: ye artesano, ecolóxico… pero nun dicen de lo otro que ye industrial, químico… o lo que seya.  Y lo artesano… por exemplu, colos requisitos del rexistru sanitariul Gamonéu nun se puede facer. Eso de facer quesu nuna cabaña nel monte, en sin lluz nin agua nin na…. Y eso que montaron agora ye un paripé, porque ellí nun fai naidel quesu. Van catar  coles garrafes de La Giralda… y eso ye lo quhai.  Pero siendo serios, porque hai que ser seriu, lo que digo, en Francia hai un rexistru sanitariu artesanu, y nAustria tamién, y eso permite facer delles coses.    Conozo a un rapaz, Cristian, que taba faciendo una envasadora de miel. Y esixíen-y lo mesmo a él qua la Granja San Francisco y non, el tamañu yera distintu. Y decíen-y: non, tien que tener bañu dhomes y de muyeres…, y tien la so casa al llau.  Y hai  coses que… y dependes del funcionariu de turnu, del veterinariu…, y hai que poner duches y yacusi pa los trabayadores que nun vas tener… pa envasar cien kilos de miel a la selmana.  Y eso ye lo aneudótico, perol rexistru sanitariu ye mui importante pa los artesanos.  Y tamién tan los canales de comercialización, porque con esi rexistru sanitariu puede comercializar direuta ya indireutamente, porque un campesín, na so casa, puede vender lo que quiera, pero a tres metros ya non. Y en Francia tamién  hai un marxen de kilómetros de comercialización direuta, y bono, too eso son coses práctiques que tan ehí y que se pueden facer.    Un asistente  Tengo una última entruga. Faciendo un poco dabogáu del diablu, antes comentábais que queríais llegar a muncha xente, pero realmente, en sin facer una producción industrial, ¿puede llegase a tol mundu? Por exemplu, les pites eses que tan tola so vida nunes xaules pequeñes y que-yos corten el picu, dicen que ye pa quhaya güevos  baratos pa tol mundu. Entós, ¿podría llegar a ser lagricultura ecolóxica realmente alternativa?        Aquilino González  Ye un tema mui complicáu y ta enllenu de contradicciones. Soi de los quapuesten por una agricultura que seya alternativa y que llegue a la mayoría del mundu. Y hai xente como Rose Reisman y otros que tienen estudiao y demostrao que cola producción ecolóxica puede llegase igual que cola convencional o inclusu meyor.  Tuvi hai poco nuna charla sol llibru Asturias Agropolitana de Jaime Izquierdo, que plantea que nAsturies ande les poblaciones son pequeñes podríen facese munchos güertos alredor. Y amás agora que se ta planteando lo del aforru enerxéticu, podríen plantegase cantidá de soluciones paprovechar esos terrenos. Y eso tamién evitaría especulaciones urbanístiques. Y muncha xente podría dedicase a lagricultura y relativamente cerca.    Otra cosa, si vos dais cuenta, lañu pasáu hubo unes foles de calor con munchos incendios en Rusia, y perdiéronse más del cincuenta por cientu  les colleches. Eso, fecho quiciavis pol cambiu climáticu, ta produciendo problemes mui graves na agricultura industrializada, pero nun tanto na ecolóxica, porque la grana ecolóxica ta más adaptada, tien más capacidá paguantar problemes y crisis. Y amás tamos contribuyendo a frenar esi cambiu climáticu. Ye lagricultura industrial la que ta alimentando esi cambiu climáticu y la crisis ecolóxica.  Y toes estes revueltes o revoluciones dExiptu, de Túnez, salten precísamente porqué ellí, principalmente  lalimentu vien de Rusia, y coles pérdides de colleches, subieron los precios enormemente. Triplicosel preciu de la barra de pan. Nun podíen comprar el pan.    Y lo de los gochos contaminaos nAlemaña, la información que te dan nun te diz nada. Pero investigando, ves que de los desfechos de los biocombustibles de Brasil, de México o de nun sé onde, lo que ya nun sirve pa los coches, métenlo pa los piensos de les industries de los gochos esos. Y too eso ta supercontaminao bestialmente de  yerbicides y de pesticides, y eso trai consecuencies.    Nun podemos dicir allegremente que somos una alternativa a lalimentación industrializada, pero sí queremos apostar por ello. Y nun va ser fácil. Y en sin un sofitu por parte lalministración, nun se va poder. Nun pue ser cosa namás de cuatro chiflaos.  Porque la idega esa de Jaime Izquierdo ye mui guapa, facer güertos, crear cientu cincuenta mil puestos de trabayu nes zones rurales, pa da-yos vida, cultura…pero ¿y les tierres? ¿En manes que  quien tan? Too eso hai que cambialo.  Y por eso ye mui importante quel consumidor, la población, tome conciencia del tema y que reivindique la necesidá desa agricultura. Porque lalministración, nel momentu quhaya presión, tien que cambiar el chip. Si hai muncha presión social, que nun lhai tovía, tamos empezando, lalministración tien que comprometese y dai otru enfoque a los territorios.    Un asistente  Pero eso nun ye lo que se fai na Xunión Europea. Si Alemaña tien  una superproducción dazúcar, pa quel productor nun pierda dineru, ta mandando lazúcar subvencionao a un país del tercer mundu, que nun ta dexando que lo produzcan ellí, porque nun pueden competir con esi productor que ta primáu, ta subvencionau.        Alberto Buznego Rizos  Pera, pera, la política de subvenciones de la Xunión Europea ye muncho más complicada que too eso. Lochenta por cientu del dineru recíbenlol venti por cientu de los productores. Y nun confundamos productores con campesinos. La política de la Xunión  Europea ye mui mala pa los campesinos del sur y pa los campesinos del norte.  Ye precisamente la política de subvenciones de la Xunión Europea y de los Estaos Xuníos lo que ta llevando a la ruina a los campesinos, a toos, a los del sur y a los del norte.    Hai un mitu que ye que too esto de la biotecnoloxía, la industrialización de lagricultura, ye palimentar el mundu, que ye necesario, pero ye mentira. Ye absolutamente falso. La producción dalimentos creció más que la población nos últimos  trenta años, y cada vez hai más xente que pasa fame.  O seya, ye un problema de distribución, de repartu. Ye un problema de xusticia social. Nun ye un problema de producción.    Equí nAsturies nunca hubo tan pocos campesinos y tan poca producción agraria. Esti añu ye lañu onde menos producción agraria hai.    Un asistente  Y cuanto más sespecule cola tierra peor.    Alberto Buznego Rizos  Y lo que diz Aquilino. Al final hai  que tener cambios políticos. Porque toes estes lluches individuales, lo importante ye que vayan convirtiendose en colectives y que vayan puxando a la gueta dun cambiu políticu.    Aquilino González  Un datu, Haití, hai venti años o menos, yera autosuficiente prácticamente.Teníen arroz, azúcar, munches coses. La mayoría yeren agricultores que vivíen deso. Y cuando Carter y el Fondu Monetariu alcuerden introducir toos esos productos, miles dagricultores tuvieron quafuxir,  emigrar a los grandes suburbios de les ciudaes a mendigar y a morrer de fame ellí.    Güei sábese más que nunca qua los agricultores pequeños del mal llamáu tercer mundu tiénenlos morriendo de fame por polítiques internacionales desti tipu.  Entos, sí fai falta ayudar, pero dando ferramientes pa que puedan tener autonomía, llibertá. Porque si non tan dependiendo.  Y na India, una de les producciones de llechi mayores del mundu, la Nestlé introduz llechi supersubvencionada de los  escedentes de llechi quhai nEuropa.  Y la llechi ellí, que yeral sostén de millones de xente que vivía deso, con esos precios tan baxos, fai que se muerran millones y millones de vaques y millones dindios probes tienen que marchar a sobrevivir o morrer de fame. Y agora la llechi… una vez fecho eso…, el que nun tenga perres a tomar pol sacu.  Eso ye lo que ta pasando cola política industrializada agroalimentaria.  Esto nun puede ser asina. Lagricultura ecolóxica tien que llevar consigo tamién  unos plantegamientos éticos, morales, de xusticia social.  Eso ye lo que queremos. Y que llegue a una mayoría. Pero pa llegar a eso, tamos en pañales tovía. 